Fejn naħdem jien għandna l- barka t' alla Paqqus għax kif nixref barra t- tieqa nxomm l- inċens li dejjem idaħħan b' qima lejn dan l- alla kbir u potenti . Alla Paqqus huwa l- protettur tal- karozzi , tat- toroq , tal- parkeġġi u l- garaxxijiet u ta' dak kollu li ghandhu x' jaqsam ma' dawn il- baqar sagri li jinsabu kullimkien 24 siegħa , 7 t ijiem fil- ġimgħa u dawra tond is- sena kollha f' Malta , f' Għawdex u fid- dinja . Mil- lum se nibdilkom sensiela tpengijiet li jien nsejjaħ bħala strixxilu , dwar din il- barka ta' Paqqus u l- indulgenzi kollha assoċjati magħha . L- istrixxiklu oriġinarjament kellu jkun parti minn pubblikazzjoni li qatt ma saret u għalhekk dawn huma l- iskizzi tal- paġni , mirqumin u aġġornati xi ftit biex ikunu prezentabbli għal dan il- blogg . Irrid ngħid li dan is- suġġett li għażilt huwa daqsxejn sensittiv għal ħafna nies li huma devoti lejn dan ir- rigal għażiż li għoġbu jaghtina alla Paqqus jigiefieri , IL- KAROZZA . X' nagħmlu mingħajr karozza ? Ghalhekk dawk li jħobbu jagħmlu xi siegħa adorazzjoni kuljum , inaddfu jew jippolixxjawha , dawk li jhobbuha daqs dawl għajnejhom u jehduha magħhom kulfejn imorru , dawk li ħsiebhom biss fiha u spiss imorru jinvistawha meta tkun ipparkjata x' imkien , nghidilhom jghadruni xi ftit jekk inkun daqsxejn profan fid- diskors tiegħi illum . Imma jehtiegli nixghel ftit il- hazard lights għax is- 266 , 000 vettura li niżlu fuqna bħal manna mis- sema , qegħdin jitilfu l- iskop tagħhom , qed jeqirdu l- fibra soċjali u qed imarrduna għall- qabar . Quddiemi qed nisthajjel iqumu bil- wieqfa il- qassisin il- kbar ta' Paqqus , Hasan u Musqat , u jċarrtu hwejjihom filwaqt li jghajtu , x' gharukaza , x' dagħa faħxi , x' erezija djabolika ! ! ! ! ! ! ! ! Ishru miegħi ftit fil- jiem li ġejjin .